**თავი II**

**2023 წლის იანვარ-ივნისის მაკროეკონომიკური მიმოხილვა**

**ეკონომიკური ზრდა**

საქართველოს სტატისტიკის ეროვნული სამსახურის წინასწარი მონაცემების მიხედვით, 2023 წლის პირველი ექვსი თვის მთლიანი შიდა პროდუქტის საშუალო რეალურმა ზრდამ, წინა წლის შესაბამის პერიოდთან 7.6 პროცენტი შეადგინა. აქედან, 2023 წლის I კვარტალის საშუალო რეალურმა ზრდამ 7.7 პროცენტი, ხოლო II კვარტალში ზრდამ 7.4 პროცენტი შეადგინა.

2023 წლის პირველ კვარტალში ეკონომიკური ზრდა დაფიქსირდა შემდეგ დარგებში: ინფორმაცია და კომუნიკაცია 44.2 პროცენტი, ადმინისტრაციული და დამხმარე მომსახურების საქმიანობები 32.9 პროცენტი, ხელოვნება, გართობა და დასვენება 17.2 პროცენტი, განთავსების საშუალებებით უზრუნველყოფის და საკვების მიწოდების საქმიანობები 15.7 პროცენტი, მშენებლობა 15.1 პროცენტი, საბითუმო და საცალო ვაჭრობა 14.0 პროცენტი, განათლება 13.4 პროცენტი და სხვა.

**ფასები**

2023 წლის ივნისში საქართველოში ინფლაციის დონემ წინა წლის შესაბამის თვესთან შედარებით (წლიური ინფლაცია) 0.6 პროცენტი შეადგინა, ამავე პერიოდისათვის, ბოლო 12 თვის საშუალო ინფლაცია 7.6 პროცენტის დონეზეა.

წლიური ინფლაციის ფორმირებაზე ძირითადი გავლენა იქონია ფასების ცვლილებამ შემდეგ ჯგუფებზე: სხვადასხვა საქონელი და მომსახურება: ფასები გაიზარდა 17.7%-ით, რაც ინფლაციის მთლიან მაჩვენებელზე 0.89 პროცენტული პუნქტით აისახა; ალკოჰოლური სასმელები, თამბაქოს ჯგუფი: ფასები გაიზარდა 7.4%-ით, რაც ინფლაციის მთლიან მაჩვენებელზე 0.5 პროცენტული პუნქტით აისახა; საცხოვრებელი, წყალი, ელ.ენერგია, აირი: ფასები გაიზარდა 4.5%-ით, რაც ინფლაციის მთლიან მაჩვენებელზე 0.46 პროცენტული პუნქტით აისახა; ტრანსპორტი: ფასები შემცირდა 11.6%-ით, რაც -1.45 პროცენტული პუნქტით აისახა; ჯანმრთელობის დაცვა: ფასები შემცირდა 6.9%-ით, რაც ინფლაციის მთლიან მაჩვენებელზე -0.67 პროცენტული პუნქტით აისახა.

**გაცვლითი კურსი**

2023 წლის ივნისში 2022 წლის დეკემბერთან შედარებით ლარის გაცვლითი კურსი აშშ დოლარის მიმართ 3.1 პროცენტით გამყარდა და 2.62 ლარი შეადგინა ერთ აშშ დოლარზე. ლარის ნომინალური ეფექტური გაცვლითი კურსი, რაც წარმოადგენს ლარის საშუალო კურსს სავაჭრო პარტნიორების გაცვლით კურსებთან, გამყარდა 11.1 პროცენტით.

**მონეტარული აგრეგატები**

2023 წლის ივნისში 2022 წლის ივნისთან შედარებით M3 ფართო ფულის აგრეგატი 13.4 პროცენტით გაიზარდა და 38 204.0 მლნ ლარი შეადგინა, ხოლო M2 ფულის მასა 31.2 პროცენტით გაიზარდა და 21 650.2 მლნ ლარის დონეზე დაფიქსირდა.

2023 წლის ივნისში, წინა წლის დეკემბერთან შედარებით დეპოზიტების დოლარიზაციის კოეფიციენტი 4.4 პროცენტული პუნქტით შემცირდა და 48.6 პროცენტს გაუტოლდა. ამავე პერიოდში 0.3 პროცენტული პუნქტით გაიზარდა სესხების დოლარიზაციის კოეფიციენტი და 45.0 პროცენტი შეადგინა.

**საგარეო სექტორი**

2023 წლის იანვარ-ივნისში საქართველოში საქონლით საგარეო სავაჭრო ბრუნვამ 10 268.6 მლნ აშშ დოლარი შეადგინა, რაც წინა წლის შესაბამის მაჩვენებელზე 20.1 პროცენტით მეტია. აქედან ექსპორტი 3 052.8 მლნ აშშ დოლარს შეადგენს (19.3 პროცენტით მეტი), ხოლო იმპორტი - 7 215.8 მლნ აშშ დოლარს (20.4 პროცენტით მეტი). საქართველოს უარყოფითმა სავაჭრო ბალანსმა 2023 წლის იანვარ-ივნისში 4 163.0 მლნ აშშ დოლარი შეადგინა, რაც საგარეო სავაჭრო ბრუნვის 40.5 პროცენტია.

საქართველოს უმსხვილეს სავაჭრო პარტნიორი ევროკავშირია, რომლის წილი მთლიან საქონელბრუნვაში 20.8%-ს შეადგენს. უმსხვილეს სავაჭრო პარტნიორებში აგრეთვე შედის თურქეთი (14.2%), რუსეთი (12.4%), აშშ (8.0%) და ჩინეთი (7.7%).

მთლიან ექსპორტში სომხეთის წილი 14.4%-ია, შემდეგ მოდიან აზერბაიჯანი 13.5%, ევროკავშირი 13.0%, რუსეთი 11.3% და ყაზახეთი 9.8%.

სასაქონლო ჯგუფების მიხედვით ექსპორტში პირველ ადგილზე მსუბუქი ავტომობილებია 32.5%-ით, მომდევნო ადგილებს იკავებენ: სპილენძის მადნები და კონცენტრატები - 11.2%, ყურძნის ნატურალური ღვინოები - 4.1%, ფეროშენადნობები - 3.6% და აზოტოვანი სასუქები - 3.2%.

მთლიან იმპორტში ევროკავშირის წილი 24.1%-ია, შემდეგ მოდიან თურქეთი - 17.3%, რუსეთი - 12.9%, აშშ - 10.7% და ჩინეთი - 8.0%.

იმპორტის სასაქონლო სტრუქტურაში პირველ ადგილზე მსუბუქი ავტომობილებია, რომელსაც მთლიან იმპორტში 18.2 პროცენტიანი წილი უკავია. შემდეგ მოდიან: ნავთობი და ნავთობპროდუქტები - 6.9%, ნავთობის აირები - 3.8%, სამკურნალო საშუალებები - 3.7% და სატელეფონო აპარატები - 2.5%.

***ევროკავშირის ქვეყნებთან ვაჭრობაში***

2023 წლის იანვარ-ივნისში წინა წლის შესაბამის პერიოდთან შედარებით ევროკავშირის ქვეყნებში ექსპორტი 8.0%-ით შემცირდა, რაც ძირითადად გამოწვეულია:

* მადნები და სპილენძის კონცენტრატები (15.7% კლება);
* ფეროშენადნობები (87.6% კლება);
* თხილი და სხვა კაკალი (30.5% კლება).

ძირითადი საექსპორტო სასაქონლო ჯგუფებია:

* მადნები და სპილენძის კონცენტრატები (179.3 მლნ აშშ დოლარი, 15.7% კლება);
* მინერალური სასუქები (26.6 მლნ აშშ დოლარი, 84.0% ზრდა);
* თხილი და სხვა კაკალი (20.7 მლნ აშშ დოლარი, 30.5% კლება);
* ეთილის სპირტი (19.8 მლნ აშშ დოლარი, 78.4% ზრდა);
* გამომთვლელი მანქანები და მათი ბლოკები (16.5 მლნ აშშ დოლარი, 1 020.3% ზრდა).

2023 წლის იანვარ-ივნისში წინა წლის შესაბამის პერიოდთან შედარებით ევროკავშირის ქვეყნებიდან იმპორტი 30.5%-ით გაიზარდა.

ძირითადი საიმპორტო სასაქონლო ჯგუფებია:

* მსუბუქი ავტომობილები (206.6 მლნ აშშ დოლარი, 108.1% ზრდა);
* სამკურნალო საშუალებები (113.5 მლნ აშშ დოლარი, 11.8% ზრდა);
* ნავთობი და ნავთობპროდუქტები (100.5 მლნ აშშ დოლარი, 54.8% კლება);
* ტრაქტორები და უნაგირა საწევარები (53.5 მლნ აშშ დოლარი, 183.8% ზრდა);
* სატელეფონო აპარატები, ფიჭური ქსელებისთვის ან სხვა (51.4 მლნ აშშ დოლარი, 100.2% ზრდა).

***თურქეთთან ვაჭრობაში***

2023 წლის იანვარ-ივნისში წინა წლის შესაბამის პერიოდთან შედარებით თურქეთში ექსპორტი 16.8%-ით შემცირდა, რაც ძირითადად გამოწვეულია:

* ფეროშენადნობები (49.8% კლება);
* ნახევარფაბრიკატები ნახშირბადიანი ფოლადისაგან (96.4% კლება);
* ნარჩენები და ჯართი შავი ლითონებისა (98.5% კლება).

ძირითადი საექსპორტო სასაქონლო ჯგუფებია:

* ტრიკოტაჟის ნაწარმი (49.2 მლნ აშშ დოლარი, 25.9% კლება);
* ელექტროენერგია (45.5 მლნ აშშ დოლარი, 7.2% კლება);
* ფეროშენადნობები (20.1 მლნ აშშ დოლარი, 49.8% კლება);
* თევზის ან ზღვის ძუძუმწოვრების ცხიმები, ქონები და მათი ფრაქციები (7.2 მლნ აშშ დოლარი, 40.7% ზრდა);
* ალუმინის ნარჩენები და ჯართი (6.1 მლნ აშშ დოლარი, 31.1% კლება).

2023 წლის იანვარ-ივნისში წინა წლის შესაბამის პერიოდთან შედარებით თურქეთიდან იმპორტი 19.5%-ით გაიზარდა.

ძირითადი საიმპორტო სასაქონლო ჯგუფებია:

* სამკურნალო საშუალებები (68.3 მლნ აშშ დოლარი, 107.4% ზრდა);
* მსუბუქი ავტომობილები (56.8 მლნ აშშ დოლარი, 1.4% ზრდა);
* შავი ლითონების მეტალოკონსტრუქციები და მათი ნაწილები (30.9 მლნ აშშ დოლარი, 44.8% ზრდა);
* სიგარები, სიგარილები და სიგარეტები თამბაქოს ან მისი შემცვლელებისაგან (26.4 მლნ აშშ დოლარი, 267.6% ზრდა);
* სარეცხი და საწმენდი საშუალებები (21.7 მლნ აშშ დოლარი, 85.4% ზრდა).

***რუსეთთან ვაჭრობაში***

2023 წლის იანვარ-ივნისში წინა წლის შესაბამის პერიოდთან შედარებით რუსეთში ექსპორტი 34.0%-ით გაიზარდა.

ძირითადი საექსპორტო სასაქონლო ჯგუფებია:

* ყურძნის ნატურალური ღვინოები (81.8 მლნ აშშ დოლარი, 41.4% ზრდა);
* მსუბუქი ავტომობილები (52.5 მლნ აშშ დოლარი, 274.1% ზრდა);
* ფეროშენადნობები (45.4 მლნ აშშ დოლარი, 47.3% კლება);
* წყლები, მინერალურისა და დაგაზიანებულის ჩათვლით, შაქრის დანამატების შემცველობით (33.3 მლნ აშშ დოლარი, 168.5% ზრდა);
* მინერალური და მტკნარი წყლები (32.8 მლნ აშშ დოლარი, 76.8% ზრდა).

2023 წლის იანვარ-ივნისში წინა წლის შესაბამის პერიოდთან შედარებით რუსეთიდან იმპორტი 31.2%-ით გაიზარდა.

ძირითადი საიმპორტო სასაქონლო ჯგუფებია:

* ნავთობი და ნავთობპროდუქტები (320.9 მლნ აშშ დოლარი, 74.6% ზრდა);
* ნავთობის აირები და აირისებრი ნახშირწყალბადები (86.4 მლნ აშშ დოლარი, 114.8% ზრდა);
* ბოცები, ბოთლები და სხვა მინის ტევადობები (27.7 მლნ აშშ დოლარი, 142.2% ზრდა);
* ფქვილი ხორბლის ან ხორბალ-ჭვავისა (24.4 მლნ აშშ დოლარი, 15.4% კლება);
* კოქსი და ნახევარკოქსი ქვანახშირის (21.7 მლნ აშშ დოლარი, 27.5% კლება).

## **პირდაპირი უცხოური ინვესტიციები**

წინასწარი მონაცემებით, 2023 წლის I კვარტალში საქართველოში განხორციელებული პირდაპირი უცხოური ინვესტიციების მოცულობამ 496.7 მლნ. აშშ დოლარი შეადგინა, რაც 2022 წლის I კვარტლის წინასწარ მონაცემებზე 13.7 პროცენტით ნაკლებია. უმსხვილესი პირდაპირი ინვესტორი ქვეყნების პროცენტულ სტრუქტურაში ნიდერლანდებია 48.2 პროცენტით, მეორე ადგილზე იაპონია - 12.7 პროცენტით, ხოლო მესამე ადგილზე აშშ - 11.0 პროცენტით.

ყველაზე მეტი პირდაპირი უცხოური ინვესტიცია დამამუშავებელი მრეწველობის სექტორში განხორციელდა და 226.3 მლნ აშშ დოლარი შეადგინა, შემდეგ მოდის ვაჭრობის სექტორი - 90.7 მლნ აშშ დოლარი და ტრანსპორტის სექტორი 43.3 მლნ აშშ დოლარი.

**ფულადი გზავნილები**

2023 წლის იანვარ-ივნისში წმინდა ფულადი გზავნილები წინა წლის შესაბამის პერიოდთან შედარებით 34.7 პროცენტით გაიზარდა და 2 194.4 მლნ აშშ დოლარი შეადგინა (565.6 მლნ აშშ დოლარით მეტი). წმინდა ფულადი გზავნილები გაიზარდა: რუსეთიდან 52.1 პროცენტით და 1 105.2 მლნ აშშ დოლარი შეადგინა (378.7 მლნ აშშ დოლარით მეტი), იტალიიდან 19.7 პროცენტით და 244.6 მლნ აშშ დოლარი შეადგინა (40.3 მლნ აშშ დოლარით), აშშ-დან - 38.4 პროცენტით და 197.1 მლნ აშშ დოლარი შეადგინა (54.7 მლნ აშშ დოლარით), საბერძნეთიდან - 7.6 პროცენტით და 108.0 მლნ აშშ დოლარი შეადგინა (7.7 მლნ აშშ დოლარით), გერმანიიდან - 48.0 პროცენტით და 98.8 მლნ აშშ დოლარი შეადგინა (32.1 მლნ აშშ დოლარით), ისრაელიდან - 12.1 პროცენტით და 103.4 მლნ აშშ დოლარი შეადგინა (11.2 მლნ აშშ დოლარით).

**ტურიზმი**

2023 წლის იანვარ-ივნისში, საქართველოს 2 860.1 ათასი საერთაშორისო მოგზაურების ვიზიტორი ეწვია (2022 წლის ექვსი თვის მონაცემებით, ვიზიტორების რაოდენობა 1 625.9 ათასს შეადგენდა), რაც გასული წლის ანალოგიურ მონაცემზე 75.9 პროცენტით მეტია. 2023 წლის პირველი ნახევრის ვიზიტორების რაოდენობა 2019 წლის შესაბამისი პერიოდის ვიზიტორების რაოდენობასთან შედარებით აღდგენილია 74.0 პროცენტით (წყარო: საქართველოს ტურიზმის ეროვნული ადმინისტრაცია).

ტურიზმიდან მიღებულმა შემოსავლებმა 1 804.5 მლნ აშშ დოლარი შეადგინა, რაც 57.9 პროცენტით (662.0 მლნ აშშ დოლარით მეტი) მეტია გასული წლის მაჩვენებელზე. 2023 წლის პირველი ნახევრის ტურიზმიდან შემოსავლები 2019 წლის შესაბამისი პერიოდის ტურიზმიდან შემოსავლებთან შედარებით აღდგენილია 123.9 პროცენტით (წყარო: საქართველოს ეროვნული ბანკი).

**ინფორმაცია საქართველოს 2023 წლის იანვარ-ივნისის ნაერთი ბიუჯეტის   
 შემოსავლების შესრულების შესახებ**

2023 წლის იანვარ-ივნისის ნაერთი ბიუჯეტის შემოსავლების საპროგნოზო მაჩვენებელი განისაზღვრა 10 245 685.9 ათასი ლარით, საანგარიშო პერიოდში მობილიზებულ იქნა 10 868 319.3 ათასი ლარი, ანუ საპროგნოზო მაჩვენებლის 106.1%.

**გადასახადების**  საპროგნოზო მაჩვენებელი განისაზღვრა 9 229 099.9 ათასი ლარით, საანგარიშო პერიოდში მობილიზებულ იქნა 9 509 077.1 ათასი ლარი, ანუ საპროგნოზო მაჩვენებლის 103.0%. ასევე საანგარიშო პერიოდში ზედმეტად გადახდილი გადასახადების (დღგ) დაბრუნების მაჩვენებელმა შეადგინა 1 151 735.6 ათასი ლარი.

**გრანტების** საპროგნოზო მაჩვენებელი განისაზღვრა 142 332.0 ათასი ლარით, საანგარიშო პერიოდში მობილიზებულ იქნა 179 591.8 ათასი ლარი, ანუ საპროგნოზო მაჩვენებლის 126.2%.

**სხვა შემოსავლების**  საპროგნოზო მაჩვენებელი განისაზღვრა 874 254.0 ათასი ლარით, საანგარიშო პერიოდში მობილიზებულ იქნა 1 179 650.4 ათასი ლარი, ანუ საპროგნოზო მაჩვენებლის 134.9%.

**არაფინანსური აქტივების** კლებიდან მობილიზებულ იქნა 170 284.3 ათასი ლარი, რაც საპროგნოზო მაჩვენებლის (147 000.0 ათასი ლარი) 115.8%-ია.

**ფინანსური აქტივების** კლებიდან მობილიზებულ იქნა 143 345.1 ათასი ლარი, რაც საპროგნოზო მაჩვენებელის (153 500.0 ათასი ლარი) 93.4%-ია.

**2023 წლის იანვარ-ივნისის ნაერთი ბიუჯეტის შემოსავლების**

**შესრულების მაჩვენებლები**

*ათასი ლარი*

| **დასახელება** | **გეგმა** | **ფაქტი** | **+/-** | **%** |
| --- | --- | --- | --- | --- |
| **შემოსავლები** | **10 245 685,9** | **10 868 319,3** | **622 633,4** | **106,1** |
| **გადასახადები** | **9 229 099,9** | **9 509 077,1** | **279 977,2** | **103,0** |
| საშემოსავლო გადასახადი | 2 782 217,2 | 3 012 827,0 | 230 609,8 | 108,3 |
| მოგების გადასახადი | 1 095 000,0 | 1 112 941,2 | 17 941,2 | 101,6 |
| დამატებული ღირებულების გადასახადი | 3 839 382,7 | 3 976 473,8 | 137 091,1 | 103,6 |
| აქციზი | 803 000,0 | 964 623,7 | 161 623,7 | 120,1 |
| იმპორტის გადასახადი | 55 000,0 | 71 356,5 | 16 356,5 | 129,7 |
| ქონების გადასახადი | 456 500,0 | 481 810,6 | 25 310,6 | 105,5 |
| სხვა გადასახადი | 198 000,0 | -110 955,6 | -308 955,6 | -56,0 |
| **გრანტები** | **142 332,0** | **179 591,8** | **37 259,8** | **126,2** |
| **სხვა შემოსავლები** | **874 254,0** | **1 179 650,4** | **305 396,4** | **134,9** |

**ინფორმაცია საქართველოს 2023 წლის იანვარ-ივნისის სახელმწიფო ბიუჯეტის**

**შემოსავლების შესრულების შესახებ**

2023 წლის იანვარ-ივნისის სახელმწიფო ბიუჯეტის შემოსავლების საპროგნოზო მაჩვენებელი განისაზღვრა 8 618 522.0 ათასი ლარით, საანგარიშო პერიოდში მობილიზებულ იქნა 9 091 194.6 ათასი ლარი, ანუ საპროგნოზო მაჩვენებლის 105.5%.

**2023 წლის იანვარ-ივნისის სახელმწიფო ბიუჯეტის შემოსავლების**

**შესრულების მაჩვენებლები**

*ათასი ლარი*

|  |  |  |  |  |
| --- | --- | --- | --- | --- |
| **დასახელება** | **გეგმა** | **ფაქტი** | **+/-** | **%** |
| **შემოსავლები** | **8 618 522,0** | **9 091 194,6** | **472 672,6** | **105,5** |
| გადასახადები | 7 835 900,0 | 8 036 733,9 | 200 833,9 | 102,6 |
| გრანტები | 122 322,0 | 176 932,9 | 54 600,9 | 144,6 |
| სხვა შემოსავლები | 660 290,0 | 877 527,8 | 217 237,8 | 132,9 |

**გადასახადების**  წლიური საპროგნოზო მაჩვენებელი განისაზღვრა 7 835 900.0 ათასი ლარით, საანგარიშო პერიოდში მობილიზებულ იქნა 8 036 733.9 ათასი ლარი, ანუ საპროგნოზო მაჩვენებლის 102.6%.

სახელმწიფო ბიუჯეტში გადასახადების მობილიზაციის მდგომარეობა ცალკეული სახეების მიხედვით შემდეგია:

* საშემოსავლო გადასახადის სახით მობილიზებულია 2 777 824.4 ათასი ლარი, რაც საპროგნოზო მაჩვენებლის (2 575 000.0 ათასი ლარი) 107.9%-ია.
* მოგების გადასახადის სახით მობილიზებულია 1 112 941.2 ათასი ლარი, რაც საპროგნოზო მაჩვენებლის (1 095 000.0 ათასი ლარი) 101.6%-ია.
* დამატებული ღირებულების გადასახადის სახით მობილიზებულია 3 220 943.8 ათასი ლარი, რაც საპროგნოზო მაჩვენებლის (3 109 900.0 ათასი ლარი) 103.6%-ია.
* აქციზის სახით მობილიზებულია 964 623.7 ათასი ლარი, რაც საპროგნოზო მაჩვენებლის (803 000.0 ათასი ლარი) 120.1%-ია.
* იმპორტის გადასახადის სახით მობილიზებულია 71 356.5 ათასი ლარი, რაც საპროგნოზო მაჩვენებლის (55 000.0 ათასი ლარი) 129.7%-ია.
* სხვა გადასახადის სახით მობილიზებულია (-110 955.6) ათასი ლარი, რაც საპროგნოზო მაჩვენებლის (198 000.0 ათასი ლარი) (-56.0)%-ია (უარყოფითი მაჩვენებელი გამოწვეულია სხვა გადასახადიდან ზედმეტად გადახდილი თანხის დაბრუნების ქვეანგარიშზე გადატანილი თანხებით).

**2023 წლის იანვარ-ივნისის სახელმწიფო ბიუჯეტის საგადასახადო**

**შემოსავლების შესრულების მაჩვენებლები**

*ათასი ლარი*

| **დასახელება** | **გეგმა** | **ფაქტი** | **+/-** | **%** |
| --- | --- | --- | --- | --- |
| **გადასახადები** | **7 835 900,0** | **8 036 733,9** | **200,833,9** | **102,6** |
| საშემოსავლო გადასახადი | 2 575 000,0 | 2 777 824,4 | 202 824,4 | 107,9 |
| მოგების გადასახადი | 1 095 000,0 | 1 112 941,2 | 17 941,2 | 101,6 |
| დამატებული ღირებულების გადასახადი | 3 109 900,0 | 3 220 943,8 | 111 043,8 | 103,6 |
| აქციზი | 803 000,0 | 964 623,7 | 161 623,7 | 120,1 |
| იმპორტის გადასახადი | 55 000,0 | 71 356,5 | 16 356,5 | 129,7 |
| სხვა გადასახადი | 198 000,0 | -110 955,6 | -308 955,6 | -56,0 |

**გრანტების** საპროგნოზო მაჩვენებელი განისაზღვრა 122 332.0 ათასი ლარით, საანგარიშო პერიოდში მობილიზებულ იქნა 176 932.9 ათასი ლარი, ანუ საპროგნოზო მაჩვენებლის 144.6%, კერძოდ:

* ბიუჯეტის მხარდამჭერი გრანტები - 60 048.0 ათასი ლარი;
* საინვესტიციო გრანტები - 14 194.8 ათასი ლარი;
* ხაზინის ანგარიშზე რიცხული რეესტრის გრანტები - 43 033.4 ათასი ლარი;
* „საქართველოს 2023 წლის სახელმწიფო ბიუჯეტის შესახებ“ საქართველოს კანონის 35-ე მუხლის შესაბამისად საჯარო სამართლის იურიდიული პირების მიერ სახელმწიფო ბიუჯეტში მიმართული სახსრები - 59 656.6 ათასი ლარი).

*ათასი ლარი*

| **დასახელება** | **საანგარიშო პერიოდის ფაქტი** |
| --- | --- |
| **გრანტები** | **176,932.9** |
| **ბიუჯეტის მხარდამჭერი გრანტები** | **60,048.0** |
| **საინვესტიციო გრანტები** | **14,194.8** |
| SDC | 1,100.8 |
| IFAD | 28.1 |
| EU | 10,520.0 |
| EPTATF | 51.6 |
| E5P | 893.6 |
| KfW | 1,600.6 |
| **ხაზინის ანგარიშზე რიცხული რეესტრის გრანტები** | **43,033.4** |
| **მიმდინარე გრანტები ცენტრალური სსიპ(ებ)-დან/ა(ა)იპ(ებ)-დან** | **59,656.6** |

**სხვა შემოსავლების** საპროგნოზო მაჩვენებელი განისაზღვრა 660 290.0 ათასი ლარის ოდენობით, მობილიზებულ იქნა 877 527.8 ათასი ლარი, ანუ საპროგნოზო მაჩვენებლის 132.9%.

საანგარიშო პერიოდში სხვა შემოსავლების მობილიზაციის მდგომარეობა ცალკეული სახეების მიხედვით შემდეგია:

* + **საკუთრებიდან მიღებული შემოსავლების** სახით მობილიზებულია 621 120.3 ათასი ლარი, რაც საპროგნოზო მაჩვენებლის (468 100.0 ათასი ლარი) 132.7%-ია. აქედან,
* **პროცენტები -** 141 790.6 ათასი ლარი, რაც საპროგნოზო მაჩვენებლის (108 600.0 ათასი ლარი) 130.6%-ს შეადგენს.
* **დივიდენდები -** 463 042.9 ათასი ლარი, რაც საპროგნოზო მაჩვენებლის (350 000.0 ათასი ლარი) 132.3%-ს შეადგენს, მათ შორის შემოსავალი ეროვნული ბანკის მოგებიდან შეადგენს 462 780.0 ათასს ლარს.
* **რენტის** სახით მობილიზებულია 16 286.7 ათასი ლარი, რაც საპროგნოზო მაჩვენებლის (9 500.0 ათასი ლარი) 171.4%-ია.
  + **საქონლისა და მომსახურების რეალიზაციიდან** მობილიზებულია 50 343.5 ათასი ლარი, რაც საპროგნოზო მაჩვენებლის (41 190.0 ათასი ლარი) 122.2%-ია. აქედან,
* **ადმინისტრაციული მოსაკრებლებისა და გადასახდელების სახით -** 49 161.0 ათასი ლარი, რაც საპროგნოზო მაჩვენებლის (40 020.0 ათასი ლარი) 122.8%-ია. მათ შორის:
  + - სალიცენზიო მოსაკრებელი - 180.3 ათასი ლარი, რაც საპროგნოზო მაჩვენებლის (95.0 ათასი ლარი) 189.8%-ია;
    - სანებართვო მოსაკრებელი - 32 596.2 ათასი ლარი, რაც საპროგნოზო მაჩვენებლის (25 700.0 ათასი ლარი) 126.8%-ია.
    - სარეგისტრაციო მოსაკრებელი - 1 258.2 ათასი ლარი, რაც საპროგნოზო მაჩვენებლის (980.0 ათასი ლარი) 128.4%-ია;
    - სახელმწიფო ბაჟი - 12 948.6 ათასი ლარი, რაც საპროგნოზო მაჩვენებლის (11 600.0 ათასი ლარი) 111.6%-ია;
    - საკონსულო მოსაკრებელი - 921.6 ათასი ლარი, რაც საპროგნოზო მაჩვენებლის (820.0 ათასი ლარი) 112.4%-ია;
    - სამხედრო სავალდებულო სამსახურის გადავადების მოსაკრებელი - 880.3 ათასი ლარი, რაც საპროგნოზო მაჩვენებლის (485.0 ათასი ლარი) 181.5%-ია.
    - სხვა არაკლასიფიცირებული მოსაკრებლების სახით მობილიზებულია 375.7 ათასი ლარი, რაც საპროგნოზო მაჩვენებლის (340.0 ათასი ლარი) 110.5%-ია.
* **არასაბაზრო წესით გაყიდული საქონლისა და მომსახურებიდან -** 1 182.6 ათასი ლარი, რაც საპროგნოზო მაჩვენებლის (1 170.0 ათასი ლარი) 101.1%-ია. მათ შორის:
  + **სანქციების (ჯარიმები და საურავები)** სახით მობილიზებულია 72 064.5 ათასი ლარი, რაც საპროგნოზო მაჩვენებლის (57 000.0 ათასი ლარი) 126.4%-ია.
  + **ტრანსფერები რომელიც სხვაგან არ არის კლასიფიცირებული** მობილიზებულია 133 999.5 ათასი ლარი, რაც საპროგნოზო მაჩვენებლის (94 000.0 ათასი ლარი) 142.6%-ია.

**2023 წლის იანვარ-ივნისის სახელმწიფო ბიუჯეტის სხვა შემოსავლების**

**შესრულების მაჩვენებლები**

*ათასი ლარი*

| **დასახელება** | **გეგმა** | **ფაქტი** | **+/-** | **%** |
| --- | --- | --- | --- | --- |
| **სხვა შემოსავლები** | **660,290.0** | **877,527.8** | **217,237.8** | **132.9** |
| **შემოსავლები საკუთრებიდან** | **468,100.0** | **621,120.3** | **153,020.3** | **132.7** |
| პროცენტები | 108,600.0 | 141,790.6 | 33,190.6 | 130.6 |
| დივიდენდები | 350,000.0 | 463,042.9 | 113,042.9 | 132.3 |
| რენტა | 9,500.0 | 16,286.7 | 6,786.7 | 171.4 |
| **საქონლისა და მომსახურების რეალიზაცია** | **41,190.0** | **50,343.5** | **9,153.5** | **122.2** |
| **ადმინისტრაციული მოსაკრებლები და გადასახდელები** | **40,020.0** | **49,161.0** | **9,141.0** | **122.8** |
| სალიცენზიო მოსაკრებლები | 95.0 | 180.3 | 85.3 | 189.8 |
| სანებართვო მოსაკრებლები | 25,700.0 | 32,596.2 | 6,896.2 | 126.8 |
| სარეგისტრაციო მოსაკრებლები | 980.0 | 1,258.2 | 278.2 | 128.4 |
| სახელმწიფო ბაჟი | 11,600.0 | 12,948.6 | 1,348.6 | 111.6 |
| საკონსულო მოსაკრებელი | 820.0 | 921.6 | 101.6 | 112.4 |
| სამხედრო სავალდებულო სამსახურის გადავადების მოსაკრებელი | 485.0 | 880.3 | 395.3 | 181.5 |
| სხვა არაკლასიფიცირებული მოსაკრებელი | 340.0 | 375.7 | 35.7 | 110.5 |
| **არასაბაზრო წესით გაყიდული საქონელი და მომსახურება** | **1,170.0** | **1,182.6** | **12.6** | **101.1** |
| შემოსავლები მომსახურების გაწევიდან | 1,170.0 | 1,182.6 | 12.6 | 101.1 |
| **სანქციები (ჯარიმები და საურავები)** | **57,000.0** | **72,064.5** | **15,064.5** | **126.4** |
| **ტრანსფერები რომელიც სხვაგან არ არის კლასიფიცირებული** | **94,000.0** | **133,999.5** | **39,999.5** | **142.6** |

**არაფინანსური აქტივების** კლებიდან მობილიზებულ იქნა 70 830.3 ათასი ლარი, რაც საპროგნოზო მაჩვენებელის (86 000.0 ათასი ლარი) 82.4%-ია.

**ფინანსური აქტივების** კლებიდან მობილიზებულ იქნა 170 781.4 ათასი ლარი, რაც საპროგნოზო მაჩვენებლის (158 500.0 ათასი ლარი) 107.7%-ია.